Diari Oficial de la Generalitat Valenciana


Sumari del DOGV 5629, del 30-10-2007 (2007/13453)

DECRET 213/2007, de 26 de octubre, del Consell, pel qual es crea un Col·legi Públic d'Educació Infantil i Primària a Santa Pola.
--------------------------------------------------------------------------------------------------------------------------------

### Dades del document

Número de DOGV
:   5629

Data del DOGV
:   30-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13963


Data del document
:   26-10-2007

Organisme emissor
:   Conselleria d'Educació

Tipus de document
:   Decret

Descriptors 

:   * Santa Pola
    * educació preescolar
    * ensenyament primari
    * ensenyament públic
    * centre d'ensenyament

DECRET 213/2007, de 26 de octubre, del Consell, pel qual es crea un Col·legi Públic d'Educació Infantil i Primària a Santa Pola. [2007/13697]  
La Direcció Territorial d'Educació d'Alacant i la Direcció General d'Ordenació i Centres Docents han emés un informe que proposa la creació d'un centre docent nou per a atendre la demanda de places escolars d'Educació Infantil i Primària a Santa Pola.  
El centre escolar nou s'ubicarà en instal·lacions provisionals fins a la construcció d'un edifici escolar nou, que en serà la seu definitiva.  
L'Ajuntament de Santa Pola, per l'acord adoptat en sessió plenària de 20 d'abril de 2007, ha posat a disposició de la conselleria d'Educació una parcel·la d'11.000 m² en la zona Gran Alacant perquè s'hi contruïsca un edifici escolar nou per al centre. Estes actuacions es porten a terme en el marc de col·laboració que establix l'apartat 4 de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, establix que estos centres tindran la denominació específica que determine l'actualment nomenada conselleria d'Educació, després d'haver consultat el Consell Escolar Municipal o, si no n'hi ha, el Ple de l'Ajuntament corresponent.  
El Consell Escolar Municipal i l'Ajuntament de Santa Pola han manifestat la conformitat que s'assigne al centre escolar la denominació específica Gran Alacant.  
En aplicació del que establix l'article 17 de la Llei Orgànica 8/1985, de 3 de juliol, reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 26 d'octubre de 2007,  
DECRETE  
Article 1  
Es crea el centre docent següent:  
Província: Alacant.  
Municipi: Santa Pola.  
Codi: 63484859.  
Denominació: Col·legi Públic d'Educació Infantil i Primària Gran Alacant.  
Domicili: Avinguda de Noruega, 159.  
Titular: Generalitat.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
1. El centre escolar nou iniciarà les activitats en el curs escolar 2007/08. En el dit curs escolar oferirà 4 unitats d'Educació Infantil i 6 d'Educació Primària.  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Immersió Lingüística (PIL).  
3. El centre disposarà dels llocs de treball de mestre de les especialitats següents:  
- 5 d'Educació Infantil.  
- 6 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Educació Física.  
- 1 d'Educació Primària, Música.  
- 1 d'Educació Especial, Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació d'Alacant nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17. 3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte totes les mesures necessàries per a complir i desplegar el que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i el seu efecte s'entén referit a l'inici del curs escolar 2007/08, excepte allò que es referix al nomenament de l'equip directiu, supòsit en què s'estén a l'1 de juliol de 2007.  
Valencia, 26 d'octubre de 2007  
El president de la Generalitat,  
Francisco Camps Ortiz.  
El conseller d'Educació,  
Alejandro Font de Mora Turón.